‘Kunstenaar’ aangekla wat op vlug beweer hy het koronavirusSkermgreep uit ‘n video wat Gerald Frank van die voorval op Twitter gedeel het ŉ Vlug tussen Toronto en Jamaika moes noodgedwonge omkeer toe ŉ man laat blyk hy het die koronavirus onder lede. Hy wou glo ŉ sensasiewekkende video maak. James Potok (28) van Vaughan in Kanada, wat homself as ŉ kunstenaar beskryf, het gesê hy het opgestaan en onder andere aan die res van die 243 passasiers aangekondig dat hy pas van die “Hunan-provinsie teruggekeer het”. Ondersoekbeamptes van die Peel-streekpolisie het Potok strafregtelik aangekla. “ŉ 28-jarige man was Maandag om 12:59 op ŉ WestJet-vlug, op pad na Montego Bay, Jamaika, toe hy opgestaan en aangekondig het dat hy in China was en die koronavirus onder lede het,” het die polisie in ŉ verklaring gesê. “Die aankondiging is met die vlugbemanning gedeel en ŉ besluit is geneem om na Pearson-lughawe terug te keer.” Mediese personeel het die man net ná 14:00 by Pearson-lughawe ondersoek en bevind dat hy nie enige simptome het nie. Potok moet op 9 Maart 2020 in ŉ hof in Ontario verskyn. “Enigiemand met inligting oor die ondersoek word versoek om met die ondersoekbeamptes in kontak te tree,” het die polisie bygevoeg. James Potok (Foto: Skermgreep uit Global News-video) Potok het intussen in ŉ onderhoud met Global News gesê hy wou net ŉ video maak wat soos ŉ veldbrand kon versprei op sosiale media. “Ek het my kamera by my gehad. Ek wou ŉ viral video maak. Ek wou dit op alle sosialemediaplatforms deel,” het hy gesê. “As ek nou daaraan terugdink, was dit in swak smaak. Ek het opgestaan en gesê, ‘Kan ek almal se aandag kry? Ek het pas van Hunan-provinsie teruggekeer’, en dit was dit.” WestJet wou nie kommentaar lewer oor die voorval nie, om nie in te meng by die polisie se ondersoek nie. Volgens Tiffany Richards, een van die passasiers, het Potok gesê hy het teruggekeer van Wuhan, die episentrum van die koronavirus. Hy het glo bygevoeg hy voel baie siek en hy dink hy is besmet. “Hy het gesê almal moet van hom af wegbly en nie naby hom kom nie. Hy het homself ŉ paar keer herhaal. En toe het hy weer gesit.” Sy het dit ŉ “belaglike foefie” genoem en gesê dis ŉ groot frustrasie dat sy ŉ dag van haar vakansie misgeloop het. Potok vlug glo ŉ paar keer per jaar na Jamaika en het onlangs ŉ soortgelyke aankondiging gemaak. “Ek het my selfoon uitgehaal. Ek het ŉ video geneem en gesê: ‘Kan ek julle aandag kry?’ Almal het na my gekyk. Ek het gesê, ‘Lil Wayne se nuwe album is sopas vrygestel. Almal moet dit gaan kry.’ Daar was nie enige probleem daarmee nie – ek het weer gaan sit en ons het geland. Almal het afgeklim, daar was nie enige probleme nie.” Potok beskryf homself as ŉ kunstenaar. “Enige publisiteit is goeie publisiteit,” het hy bygevoeg. Hy erken egter dat dit wat hy gedoen het, verkeerd was. “Ek het die vlug vir ongeveer 200 mense geruïneer. Ek is baie jammer.” Man who made fake coronavirus claim causing Toronto-Jamaica flight to return wanted to make viral video A WestJet flight from Toronto to Jamaica was forced to turn back Monday after a passenger made an “unfounded claim regarding coronavirus.” Global News spoke with the passenger, James Potok, a self-described artist who said he stood up and announced to the plane that he had just returned from “Hunan province.” READ MORE: https://trib.al/llFu1RD Posted by Global Toronto on Tuesday, February 4, 2020